Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: eljárásról szóló 6/1958. (VII. 4.) IM rendelet (a továbbiakban: He.) 28. § (1) bekezdésével. Állította továbbá, hogy
Paragraph Index: 317

1. Az Alkotmánybíróság – többek között az Alkotmány felhívott rendelkezése alapján is – több ízben foglalkozott már a közjegyzõk státusát, feladatait, hatáskörét, felelõsségét körülíró jogszabályokkal, noha konkrétan a most támadott jogszabályi rendelkezéseket még nem vizsgálta. A problémakör azonossága folytán azonban a korábbi határozataiban foglalt megállapításait jelen ügyben is irányadónak tekinti. 1.1. Az Alkotmánybíróság a közjegyzõi szervezetnek a demokratikus jogállamban betöltött szerepére, a közjegyzõk helyzetére vonatkozó megállapításait legutóbb a 161/B/2000. AB határozatában foglalta össze. E szerint: „A 108/B/1992. AB határozatban az Alkotmánybíróság kifejtette, hogy a modern jogállamokban a közjegyzõket a törvény közhiteleséggel ruházza fel. »A közjegyzõ – egyebek között az általa szerkesztett és hitelesített közokiratok által – a jogviták megelõzése érdekében végez olyan jogi szolgáltatást, amely tehermentesíti a bíróságokat, az igazságszolgáltatást, de elõsegíti a forgalom szabadságát, biztonságát és a szerzõdési fegyelem erõsödését is.« (ABH, 1994, 523, 525.) A 944/B/1994. AB határozatban az Alkotmánybíróság azt is rögzítette, hogy: »ahhoz, hogy a közjegyzõ e megelõzõ, segítõ feladatának eleget tudjon tenni az igazságszolgáltatásban elfoglalt különleges helyzete miatt különbözõ – az intézményt védõ, valamint személyével szemben követelményként megfogalmazott – garanciális jellegû szabályok szükségesek. (...) a közjegyzõi tevékenység állami tevékenység, amelyet gazdaságilag önálló (adójogilag egyéni vállalkozóként nyilvántartott) közjegyzõk látnak el. A közjegyzõség az állami igazságszolgáltatás rendszerében foglal helyet. A közjegyzõ állami, hatósági státuszát bizonyítja továbbá, hogy egyes tevékenységi körében hozott határozatainak jogosultságot megállapító jellege lehet (értékpapírok vonatkozásában gyakorolt jogkörei, öröklési jogi határozatai stb.)« (ABH, 1995, 734, 736.). Fentiekbõl jól láthatóan a közjegyzõi foglalkozás sajátossága az igazságszolgáltatás és a jogalkalmazás rendszerébõl folyik, s minthogy a közjegyzõi foglalkozás gyakorlásának szabályai közjogi tartalmúak, így normatívák által erõsen behatárolt.” [ABH 2001, 1108–1110.] 1.2. A diszkrimináció tilalmával foglalkozó alkotmánybírósági határozatok több ízben általános elvként leszögezték, hogy az Alkotmány 70/A. §-a homogén csoporton belüli (az azonos szabályozási koncepcióval érintett,

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes